வத்திராயிருப்பு : ஆடி அமாவாசையை முன்னிட்டு, சதுரகிரி மலைக்கோயிலில் பல்லாயிரக்கணக்கான பக்தர்கள் சுவாமி தரிசனம் செய்தனர். அதிகாலை 3 மணிக்கே பக்தர்கள் மலையேற அனுமதிக்கப்பட்டனர். விருதுநகர் மாவட்டம், வத்திராயிருப்பு அருகே சதுரகிரி சுந்தரமகாலிங்கம் மலைக்கோயில் உள்ளது. ஆடி அமாவாசையை முன்னிட்டு கடந்த ஜூலை 28ம் தேதி முதல் பக்தர்கள் மலையேற அனுமதிக்கப்பட்டனர். மழை காரணமாக 29ம் தேதி அனுமதிக்கப்படவில்லை.